**Proračunski korisnik 50725 – Lokalna razvojna agencija Požega LO-RA**

Javna ustanova Lokalna razvojna agencija Požega osnovana je 2018. godine te se sastoji od tri ustrojstvene jedinice: Ured ravnatelja, Odjel za strateško planiranje i razvojne programe i Odjel za pripremu i provedbu projekata. LO-RA Požega obavlja sljedeće djelatnosti: poticanje razvoja gospodarstva, turizma, poljoprivrede i organizacija civilnog društva Grada Požege, koordiniranje izrade strategija razvoja jedinica lokalne samouprave, poticanje pripreme razvojnih projekata na području jedinice lokalne samouprave, sudjelovanje u izradi razvojnih projekata i strateških projekata regionalnog razvoja statističke regije, priprema i provedba razvojnih programa i projekata Grada Požege financiranih iz sredstava EU fondova, pružanje savjetodavne i tehničke pomoći u pripremi projekata gospodarskih subjekata s područja Grada Požege, istraživanje tržišta i ispitivanje javnog mijenja, organizacija sastanaka i poslovnih sajmova, ostale poslovne pomoćne uslužne djelatnosti i djelatnost upravljanja Poduzetničkim inkubatorom u Požegi te druge poslove definirane Statutom.

|  |  |  |  |
| --- | --- | --- | --- |
| **Glava 00303 JAVNA USTANOVA - LOKALNA RAZVOJNA AGENCIJA****50725 LOKALNA RAZVOJNA AGENCIJA POŽEGA** | **2023.** | **2024.** | **2025.** |
| Program 2500 REDOVNA DJELATNOST LOKALNE RAZVOJNE AGENCIJE | 214.144,00 | 214.144,00 | 214.144,00 |
| Program 2501 PRIPREMA I PROVEDBA PROJEKATA | 49.155,00 | 8.620,00 | 0,00 |

**NAZIV PROGRAMA: REDOVNA DJELATNOST LOKALNE RAZVOJNE AGENCIJE**

Redovna djelatnost Agencije odnosi se na aktivnosti kojima se osigurava nesmetano djelovanje Poduzetničkog inkubatora Požega kojim Agencija upravlja, obavljanje svih administrativnih poslova nužnih za funkcioniranje Agencije.

**Zakonska osnova za uvođenje programa**

* Zakon o ustanovama (Narodne novine, broj: 76/93., 29/97., 47/99., 35/08. i 127/19.)
* Zakon o regionalnom razvoju (Narodne novine, broj: 147/14., 123/17. i 118/18.)
* Odluka Gradskog vijeća Grada Požege o osnivanju  Javne ustanove Lokalna razvojna agencija Požega (Službene novine Grada Požege, 19/18., 2/19. i 16/19.)

|  |  |  |  |
| --- | --- | --- | --- |
| **Program 2500 REDOVNA DJELATNOST LOKALNE RAZVOJNE AGENCIJE** | **2023.** | **2024.** | **2025.** |
| Aktivnost A250001 OSNOVNA AKTIVNOST LOKALNE RAZVOJNE AGENCIJE | 205.252,00 | 205.252,00 | 205.252,00 |
| Kapitalni projekt K250001 NABAVA OPREME ZA LOKALNU RAZVOJNU AGENCIJU | 8.892,00 | 8.892,00 | 8.892,00 |

**Osnovna aktivnost Lokalne razvojne agencije** **Požega** odnosi se na rashode za poslovanje, materijalne i financijske rashode koji su potrebni za redovno obavljanje poslovanja.

**Nabava opreme za Lokalnu razvojnu agenciju** **Požega** odnosi se na troškove leasinga za automobile te opremu potrebnu za redovno obavljanje poslovanja.

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost | Financijski plan 2023. | Financijski plan 2024. | Financijski plan 2025. |
| Izvršavanje poslova iz djelokruga rada | Uspješnost provedenih aktivnosti kojima se osigurava funkcioniranje Lokalne razvojne agencije Požega | % | 100 | 100 | 100 | 100 |
| Popunjenost kapaciteta poslovnih prostora  | Broj korisnika s kojima je sklopljen ugovor o zakupu poslovnog prostora u Poduzetničkom inkubatoru Požega | Broj | 14 | 14 | 14 | 14 |

**NAZIV PROGRAMA: PRIPREMA I PROVEDBA PROJEKATA**

Program se odnosi na poticanje razvoja gospodarstva, turizma, poljoprivrede i organizacija civilnog društva grada Požege kroz pripremu i provedbu projekata financiranih sredstvima Europske unije, nacionalnim i ostalim sredstvima.

**Zakonska osnova za uvođenje programa**

* Zakon o regionalnom razvoju (Narodne novine, broj: 147/14., 123/17. i 118/18.)
* Ugovor o pristupanju Republike Hrvatske Europskoj uniji (Narodne novine, Međunarodni ugovori 2/2012.)
* Zakon o uspostavi institucionalnog okvira za provedbu Europskih strukturnih i investicijskih fondova u Republici Hrvatskoj u financijskom razdoblju 2014.-2020 (Narodne novine, broj: 92/14.)
* Fond za regionalnu suradnju (Fund for regional cooperation)

|  |  |  |  |
| --- | --- | --- | --- |
| **PROGRAM 2501 PRIPREMA I PROVEDBA PROJEKATA** | **Financijski plan 2023.** | **Financijski plan 2024.** | **Financijski plan 2025.** |
| Tekući projekt T250001 OTKRIVANJE RURALNE BAŠTINE  | 22.725,00 | 8.620,00 | 0,00 |
| Tekući projekt T250003 MI ZA ZAJEDNICU  | 928,00 | 0,00 | 0,00 |
| Tekući projekt T250005 NOVIM ZNANJIMA DO USPJEŠNOSTI  | 186,00 | 0,00 | 0,00 |
| Tekući projekt T250009 PROJEKT BOND II – HAMAG BICRO | 13.000,00 | 0,00 | 0,00 |
| Tekući projekt T250011 PETICA ZA DVOJE - VI. FAZA | 12.316,00 | 0,00 | 0,00 |

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost | Financijski plan 2023. | Financijski plan 2024. | Financijski plan 2025. |
| Broj pripremljenih i provedenih projekata | Broj pripremljenih i provedenih projekata u kojima sudjeluje Javna ustanova Lokalna razvojna agencija Požega | Broj | 50 | 50 | 50 | 50 |

**Otkrivanje ruralne baštine** – projekt koji se provodi u suradnji s projektnim partnerima iz Norveške, Slovenije i Sjeverne Makedonije a kojemu je cilj uspostavljanje novog klastera ljudskog kapitala kroz transnacionalnu suradnju i izgradnju kapaciteta s mrežom istraživačkih institucija, akademske zajednice, poduzeća i lokalnih vlasti koje djeluju u odabranim ruralnim područjima za valorizaciju lokalnih vina i cidera na temelju uzorkovanja i karakterizacije tla, s općim ciljem smanjenja egzodusa iz ruralnih područja i odljeva mozgova. Projekt je za 2023. godinu planiran u iznosu od 22.725 eura dok je planirani iznos u 2024. godini 8.620 eura te se planira završetak projektnih aktivnosti tijekom te godine. Za projekt je definirani pokazatelj uspješnosti broj održanih partnerskih sastanaka u sklopu projekta te se u 2023. godini planira odražati 12 sastanaka.

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost  | Financijski plan 2023. | Financijski plan 2024. | Financijski plan 2025. |
| Broj održanih partnerskih sastanaka u sklopu projekta Otkrivanje ruralne baštine | Broj održanih partnerskih sastanaka u sklopu provedbe projektnih aktivnosti | Broj | 2 | 12 | 0 | 0 |

**Mi za zajednicu** – projekt koji svojim projektnim partnerstvom i provedenim aktivnostima treba dovesti do jačanja kapaciteta organizacije civilnog društva, boljem i kvalitetnijem radu Udruge „MI“, aktivnijem sudjelovanjem Udruge u životu zajednice, što će utjecati na efikasnije društvo, veće zadovoljstvo i kvalitetu života i efikasniju zajednicu. Projekt je za 2023. godinu planiran u iznosu od 928 eura te se planira završetak projektnih aktivnosti tijekom te godine. Za projekt je definirani pokazatelj uspješnosti broj održanih partnerskih sastanaka u sklopu projekta te se u 2023. godini planira odražati 1 sastanak.

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost  | Financijski plan 2023. | Financijski plan 2024. | Financijski plan 2025. |
| Broj održanih partnerskih sastanaka u sklopu projekta MI za zajednicu | Broj održanih partnerskih sastanaka u sklopu provedbe projektnih aktivnosti | Broj | 4 | 1 | 0 | 0 |

**Novim znanjima do uspješnosti** - projekt koji će dobro promišljenim aktivnostima raditi na jačanju kapaciteta organizacije civilnog društva, razvoju partnerskih odnosa, aktivnijem sudjelovanjem što će rezultirati većom kvalitetom života društva u cjelini. Projekt je za 2023. godinu planiran u iznosu od 186 eura te se planira završetak projektnih aktivnosti tijekom te godine. Za projekt je definirani pokazatelj uspješnosti broj održanih partnerskih sastanaka u sklopu projekta te se u 2023. godini planira odražati 1 sastanak.

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost  | Financijski plan 2023. | Financijski plan 2024. | Financijski plan 2025. |
| Broj održanih partnerskih sastanaka u sklopu projekta Novim znanjima do uspješnosti | Broj održanih partnerskih sastanaka u sklopu provedbe projektnih aktivnosti | Broj | 11 | 1 | 0 | 0 |

**Projekt BOND II – HAMAG BICRO** – Lokalna razvojna agencija postala je dio projekt BOND II koji provodi HAMAG BICRO. Specifični cilj projekta je unaprjeđenje Mreže BOND kroz razvoj standarda za pružanje usluga koje nude poduzetničke potporne institucije i kroz razvoj sustava mentorstva sa svrhom osiguravanja pomoći poduzetnicima sukladno njihovoj fazi razvoja, tržišnoj poziciji, sektoru djelatnosti i ostalim specifičnostima, s naglaskom na dostupnost istih diljem Hrvatske na istoj razini kvalitete. Djelatnici Lokalne razvojne agencije Požega, kroz ovaj projekt, sudjelovati će na različitim edukacijama, seminarima i sastancima kako bi ojačali svoje kompetencije i pružili dodatne usluge poduzetnicima. Projekt je za 2023. godinu planiran u iznosu od 13.000 eura te se planira završetak projektnih aktivnosti tijekom te godine. Za projekt je definirani pokazatelj uspješnosti broj edukacija, seminara, sastanaka na kojima će sudjelovati zaposlenici Lokalne razvojne agencije Požega te je u 2023. godini planirano 6 sudjelovanja

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost  | Financijski plan 2023. | Financijski plan 2024. | Financijski plan 2025. |
| Broj edukacija, seminara, sastanaka u sklopu projekta BOND II – HAMAG BICRO | Broj edukacija, seminara, sastanaka na kojima će sudjelovati zaposlenici Lokalne razvojne agencije Požega | Broj  | 17 | 6 | 0 | 0 |

**Petica za dvoje VI. faza** - projekt kroz koji se osiguravaju pomoćnici u nastavi učenicima s teškoćama u razvoju u 4 osnovne škole s područja grada Požege. Projekt je u 2023. godini planiran u iznosu od 12.316 eura. Za projekt je definiran pokazatelj angažiran voditelj projekta „Petica za dvoje – VI. faza“ te je planirano da tijekom 2023. godine za poslove vođenja projekta bude angažiran 1 voditelj.

|  |  |  |  |  |  |  |
| --- | --- | --- | --- | --- | --- | --- |
| Pokazatelj uspješnosti | Definicija | Jedinica | Polazna vrijednost  | Financijski plan 2023. | Financijski plan 2024. | Financijski plan 2025. |
| Angažiran voditelj projekta „Petica za dvoje – VI. faza“ | Angažiran voditelj projekta „Petica za dvoje – VI. faza“ | Broj | 1 | 1 | 0 | 0 |